open-index/open-wikipedia-markdown huggingface dataset:
לוסי דייוויס

**לוסי קלייר דייוויס** (באנגלית: **Lucy Clare Davis**; נולדה ב-2 בינואר 1973) היא שחקנית אנגלייה. היא מוכרת בעיקר מתפקידה כפקידת הקבלה דון טינסלי בסדרה הקומית "המשרד" של ה-BBC, מהופעתה בתפקיד דיאן בסרט האימה הקומי "מת על המתים" ומהופעתה בסדרת תסכיתי הרדיו "The Archers".

## ביוגרפיה
דייוויס נולדה בסוליהול שבמחוז ווריקשייר. אביה הוא השחקן והקומיקאי ג'ספר קרוט  ואמה הייזל ג'קסון.

היא הופיעה בפרק בסדרה הקומית "הבלשים" שיצר אביה וגם כיכב בה. ב-1995 שיחקה בתפקיד מריה לוקאס במיני-סדרה "גאווה ודעה קדומה", העיבוד הטלוויזיוני של ה-BBC לרומן באותו שם. ב-1996 השתתפה בספיישל חג המולד של הסיטקום "רגל אחת בקבר". הפריצה שלה הייתה בסדרה הקומית "המשרד". ב-2004 הופיעה בסרט "Sex Lives of the Potato Men" ובסרט "מת על המתים". היא שיחקה בתפקיד היילי ג'ורדן באופרת הסבון הרדיופונית "The Archers" ברדיו 4 של ה-BBC. היא ויתרה על התפקיד ברדיו כשהייתה עסוקה בהפקות אחרות, בספטמבר 2005 לוהקה שחקנית אחרת לתפקיד.

דייוויס הופיעה בפרק "Elephants and Hens" בתוכנית הטלוויזיה "Black Books" לצדן של טמזין גרג ואוליביה קולמן.

ב-2006 שיחקה דייוויס בתפקיד מנחה בערוץ האופנה בסדרת הטלוויזיה של רשת ABC "בטי". עוד באותה שנה גילמה את לוסי קנרייט בסדרה האמריקאית "סטודיו 60" של NBC. ב-2008 הופיעה במספר פרקים בסדרה "ריפר". ב-2009 שיחקה בקומדיה "הכל אודות סטיב" לצד סנדרה בולוק. ב-2010 כיכבה בסדרת הדרמה הקומית "נשוי רווק אחר", וכן השתתפה בתפקיד אורח בסדרה "המנטליסט" לצדו של בעלה אווין יומן.

דייוויס כיכבה בסרט המתח "Some Guy Who Kills People" שבהפקת ג'ון לנדיס. ב-2012 השתתפה בפרק "Be Careful What You Fish For" בסדרה "איש משפחה". ב-2013 שיחקה בפרק בסדרה "Death in Paradise".

בשנת 2017 השתתפה בסרט גיבורי-העל "וונדר וומן" בכיכובה של גל גדות, אשר מבוסס על חוברות הקומיקס "וונדר וומן" מבית DC קומיקס. הסרט הוא הרביעי במספר כחלק מהיקום הקולנועי של DC.

### חיים אישיים
דייוויס אובחנה כחולה באי-ספיקת כליות ועברה ניתוח השתלת כליה. אמה, הייזל, תרמה את הכליה. בחג המולד 2005 אושפזה שוב בגלל אי-ספיקת כליות אבל החלימה מאז. דייוויס סובלת גם מסוכרת.

ב-9 בדצמבר 2006 התחתנה דייוויס עם השחקן הוולשי אווין יומן בקתדרלת סנט פול שבלונדון. בחתונה נכחו הכוכבים והכותבים של הסדרה "המשרד". התאפשר לה להתחתן בקתדרלה כיוון שב-2002 לאביה הוענק תואר קצין מסדר האימפריה הבריטית (OBE). בני הזוג התגרשו באוקטובר 2011.

דייוויס השתתפה בקמפיין של PETA נגד המשך השימוש בכובעי ברסקין במשמר המלכה.

## פילמוגרפיה

## קישורים חיצוניים

* ריאיון עם לוסי דייוויס, BBC Lancashire, 2 באוקטובר 2002

## הערות שוליים

קטגוריה:שחקניות קולנוע וטלוויזיה אנגליות
קטגוריה:ערוץ דיסני: שחקנים ומנחים
קטגוריה:בריטיות שנולדו ב-1973
קטגוריה:בריטים שנולדו ב-1973
דייוויד נחמד

**דייוויד נחמד** (באנגלית: **David Nahmad**, נולד בשנת 1947 בביירות, לבנון) הוא סוחר אמנות ומיליארדר יהודי המתגורר במונקו. בשנת 2015 הוערך שוויו של אוסף האמנות המשפחתי ב-3 מיליארד דולר והונו האישי מוערך ב-1.85 מיליארד דולר, האדם העשיר ביותר במונקו. בשנת 1996 זכה בתואר אלוף העולם בשש בש.

הוא אח לשני סוחרי האמנות ג'וזפה נחמד ועזרא נחמד.

## ביוגרפיה

הלל נחמד, אביו של דייוויד, היה בנקאי והתגורר בעיר חלב שבסוריה. בעקבות רדיפות אלימות כנגד יהודים, עבר להתגורר בביירות בשנת 1947. באותה שנה נולד בנו, דייוויד. בשנת 1960, כאשר מצבם של היהודים הורע גם בלבנון, עברה משפחת נחמד להתגורר במילאנו, איטליה.

דייוויד ואחיו עזרא נחמד נשרו מהתיכון והחלו לעסוק במסחר בשוק המניות האיטלקי. עיסוקם בסחר באמנות החל במהלך שנות ה-60. בתערוכה שאורגנה על ידי סוחר האמנות דניאל הנרי קאנווילר, רכשו האחים שתי יצירות של חואן גריס. היו אלו היצירות היחידות שנמכרו באותה תערוכה, ובעקבות כך נוצרו קשרי חברות בין האחים לקאנווילר, שמכר להם יצירות של פבלו פיקאסו, ז'ורז' בראק וגריס. האחים החלו לסחור ביצירות אמנות שקנו במחירים זולים בפריז ומכרו במילאנו ברווח גדול.

עלייתן של הבריגדות האדומות באיטליה בשנות השבעים הובילה את האחים נחמד לנדוד שוב: עזרא ויוסף עברו למונקו ודייוויד עבר לניו יורק. בשנות השבעים הרחיבו האחים את המסחר והחלו לקנות ולמכור יצירות ברחבי אירופה, ארצות הברית, סן פאולו ובואנוס איירס.

בשנות השמונים התמקד דייוויד בשוק האמנות היפני, שהיה בתנופה אדירה. התפוצצות הבועה בשנת 1989 כמעט ולא השפיעה עליו והוא המשיך לרכוש יצירות ולהגדיל את האוסף שברשותו.

אסטרטגיית העבודה של נחמד פועלת בשיטת "קנה וחכה": הוא רוכש יצירות במחירים נמוכים יחסית, שומר עליהן לאורך שנים, ואז מוכר אותן ברווח גבוה. את היצירות הוא מאחסן במחסן גדול בסמוך לשדה התעופה של ז'נבה. המחסן מתפרש על פני כ-5,000 מטרים רבועים ועל פי ההערכות מוחזקות בו כ-4,500-5,000 יצירות שונות, בשווי כולל של כ-3 מיליארד דולר. האוסף כולל כ-300 יצירות של פבלו פיקאסו ונחשב לאוסף הפרטי הגדול ביותר של יצירות הצייר.

בנו של דייוויד, הלל (הלי), הנקרא על שם סבו, עוסק גם הוא בסחר באמנות, אך נודע בזכות אורח החיים הראוותני שהוא מנהל.

## הערות שוליים

קטגוריה:אנשי עסקים יהודים איטלקים
קטגוריה:סוחרי אמנות
קטגוריה:מיליארדרים יהודים
קטגוריה:שחקני שש בש
קטגוריה:יהודים לבנונים
קטגוריה:מהגרים מלבנון
קטגוריה:יהודים מונגאסקים
קטגוריה:ילידי 1947
אלקין סוטו

**אלקין סוטו חאראמייו** (בספרדית: **Elkin Soto Jaramillo**, נולד ב-4 באוגוסט 1980 במניסאלס שבקולומביה) הוא כדורגלן עבר קולומביאני, ששיחק בעמדת הקשר, וזוהה בעיקר עם אונסה קלדס הקולומביאנית ועם מיינץ 05 הגרמנית. סוטו ערך 26 הופעות במדי נבחרת קולומביה.

## קריירת מועדונים

סוטו החל לשחק כדורגל במחלקות הנוער של קבוצת אתלטיקו נסיונל ממדיין. ב-1999, החל לשחק לראשונה בקבוצת בוגרים במדי אונסה קלדס. לאחר 5 שנים, בהן זכה באליפות ליגת העל הקולומביאנית בשנת 2003, ובקופה ליברטדורס היסטורי עבור קבוצתו בשנת 2004, לאחר ניצחון בגמר על בוקה ג'וניורס הארגנטינאית, עבר סוטו לשכנה אקוודור, כשחתם בקבוצת ברצלונה ספורטינג קלוב מהעיר גוויאקיל. לאחר עונה וחצי בגוויאקיל, סוטו עבר לראשונה בקריירה לאירופה, עת שחתם במועדון הגרמני מיינץ 05, בפגרת החורף של עונת 2006/07. בעונה הראשונה של סוטו במיינץ, הקבוצה ירדה אל הבונדסליגה השנייה. כעבור שתי עונות, סוטו ומיינץ חזרו אל הבונדסליגה, ומיינץ הפכה למועדון יציב יחסית במרכז הטבלה, כשסוטו משמש כאחד משחקני המפתח. סוטו שיחק במיינץ עד עונת 2014/15 וחוזהו היה אמור להסתיים בסוף עונה זו, אך הוא נפצע בצורה חמורה במשחק ליגה מול המבורג במחזור ה-31, וזמן החלמתו הוערך בכשמונה חודשים. כמחווה של רצון טוב לשחקן בעל ותק של שמונה עונות במועדון, הוחלט במיינץ להאריך את חוזהו של סוטו בשנה נוספת ולשלם את שכרו, על אף שידוע כי לא יוכל לשחק בה. בקיץ 2016 חזר לאחר 12 שנה לאונסה קלדס. בשנת 2017 פרש סוטו ממשחק פעיל.

## קריירה בינלאומית

סוטו שיחק לראשונה עבור נבחרת קולומביה ב-2004. הוא נכלל בסגל קולומביה לטורניר קופה אמריקה 2011. במשך 9 שנות פעילות בנבחרת, שותף סך הכל ב-26 משחקים בהם כבש שישה שערים.

## תארים
עם אונסה קלדס:
* אליפות ליגת העל הקולומביאנית: 2002/03
* קופה ליברטאדורס: 2003/04

## קישורים חיצוניים

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני אונסה קלדס
קטגוריה:כדורגלני ברצלונה ספורטינג קלוב
קטגוריה:כדורגלני מיינץ 05
קטגוריה:כדורגלני נבחרת קולומביה
קטגוריה:כדורגלני קופה אמריקה 2011
קטגוריה:ילידי 1980
דני לצה

**דני לצה** (בגרמנית: **Danny Latza**, נולד ב-7 בדצמבר 1989) הוא כדורגלן גרמני, המשחק בעמדת הקשר בפורטונה דיסלדורף.

## קריירת מועדונים

לצה החל את קריירת הכדורגל שלו ב-1995, בגיל 5, כשהצטרף לקבוצת ילדים מקומית *DJK ארמיניה אוקנדורף*. אחרי שלוש שנים, עבר למחלקת הנוער של המועדון שאלקה 04. את הופעת הבכורה הרשמית שלו במועדון ערך ב-14 בפברואר 2009, במשחק בונדסליגה מול בוכום, לאחר שנכנס כמחליף במקומו של הגיאורגי לבאן קוביאשווילי. בעונת 12–2011, לצה הצטרף לקבוצת דרמשטאדט 98, ששיחקה בליגה השלישית. ב-22 במאי 2013, הוכרז שדואיסבורג החתימה את השחקן. למרות כל זאת, עקב השעיה מהליגה שקיבלה דואיסבורג באותה עונה, המעבר בוטל. במקום זאת, לצה חתם בקבוצת בוכום מהבונדסליגה השנייה. בעונת 16–2015, חתם לצה במועדון הבונדסליגה מיינץ 05.

## קישורים חיצוניים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני שאלקה 04
קטגוריה:כדורגלני דרמשטאדט 98
קטגוריה:כדורגלני בוכום
קטגוריה:כדורגלני מיינץ 05
קטגוריה:כדורגלני פורטונה דיסלדורף
קטגוריה:גרמנים שנולדו ב-1989
אליפות המדינות הנורדיות בכדורגל נשים

**אליפות המדינות הנורדיות בכדורגל נשים** (באנגלית: **Women's Nordic Football Championship**) הייתה תחרות כדורגל נשים בינלאומית בהשתתפות נבחרות הכדורגל של המדינות הנורדיות שנערכה בין השנים 1974 ל-1982. בתחרות הראשונה שהתקיימה השתתפו רק נבחרות הכדורגל של דנמרק, פינלנד ושוודיה, וב-1978 הצטרפה אליהן גם נבחרת נורווגיה, שהוקמה בשנה זו. הנבחרות של איי פארו ואיסלנד מעולם לא לקחו חלק בטורניר.

## מבנה הטורניר
באליפות זו לא נערכו משחקי נוקאאוט. הוחלט שכל הנבחרות ישחקו אחת נגד השנייה במתכונת של בית אחד, והנבחרת שתסיים את הבית עם המאזן הטוב ביותר תזכה בגביע. במקרה של שוויון במספר הנקודות בין כמה נבחרות, דירוגן היה נקבע לפי הפרש השערים הכללי.

## תוצאות הטורנירים

## שיאים כלליים
* **מספר הכיבושים הרב ביותר לנבחרת**: , 48
* **מספר הספיגות הרב ביותר לנבחרת**: , 56
* **מספר המשחקים הרב ביותר לשחקנית**:  אנט בורייסון, 21
* **מספר הכיבושים הרב ביותר לשחקנית**:  פיה סונדהאגה, 10

## ראו גם
* אליפות המדינות הנורדיות בכדורגל - לגברים

## קישורים חיצוניים
* סקירה כללית על האליפות 

קטגוריה:תחרויות כדורגל נשים באירופה
קטגוריה:תחרויות כדורגל בדנמרק
קטגוריה:נורווגיה: כדורגל
קטגוריה:פינלנד: כדורגל
קטגוריה:שוודיה: כדורגל נשים
קטגוריה:תחרויות כדורגל לא פעילות
קטגוריה:המדינות הנורדיות
אוניברסיטת קונטיקט

250px|ממוזער|שמאל|החצר הראשית בקמפוס סטורס
250px|ממוזער|שמאל|בניין ברנפורד בקמפוס אייברי פוינט
**אוניברסיטת קונטיקט** (באנגלית: **University of Connecticut** ובקיצור **UConn**) היא אוניברסיטת מחקר ציבורית שהקמפוס הראשי שלה ממוקם בסטורס שבקונטיקט, ארצות הברית. האוניברסיטה נוסדה ב-1881 ולומדים בה כ-31,100 סטודנטים.

## היסטוריה
האוניברסיטה נוסדה ב-1881 בשם בית ספר סטורס לחקלאות. הקמת המוסד התאפשרה בזכות תרומה של קרקע בשטח של 170 אקר וסכום של 6,000 דולר שהוענקו על ידי האחים צ'ארלס ואוגוסטוס סטורס. בתחילת פעילות בית הספר הוא כלל 13 סטודנטים גברים ו-3 חברי סגל. ב-1893 שונה שם המוסד לקולג' סטורס לחקלאות ולראשונה נשים הורשו להירשם ללימודים. ב-1899 שונה שם המוסד לקולג' קונטיקט לחקלאות, ב-1933 שונה השם לקולג' המדינה של קונטיקט וב-1939 קיבלה האוניברסיטה את שמה הנוכחי.
האוניברסיטה חברה ברשת אוניברסיטאס 21.

## מבנה וארגון
הקמפוס הראשי של האוניברסיטה ממוקם בסטורס שבקונטיקט. לאוניברסיטה קמפוסים נוספים בקונטיקט: קמפוס אייברי פוינט שגרוטון שעל נהר התמזה ובו התמחות בלימודים ימיים, קמפוס סטמפורד, קמפוס טורינגטון, קמפוס הרטפורד וקמפוס ווטרברי. בפרמינגטון ממוקם המרכז הרפואי של אוניברסיטת קונטיקט הכולל את בית החולים האוניברסיטאי ג'ון דמפסי, בית הספר לרפואה, בית הספר לרפואת שיניים ובית הספר לתארים מתקדמים בתחומי המדעים הביו-רפואיים.

האוניברסיטה מחולקת למספר קולג'ים ובתי ספר:
*הקולג' לחקלאות, בריאות ומשאבים טבעיים - נוסד ב-1881
*הקולג' לאמנויות החופשיות ומדעים - נוסד ב-1939
*בית הספר להנדסה - נוסד ב-1901
*בית הספר למשפטים - נוסד ב-1921 (נרכש על ידי האוניברסיטה ב-1943)
*בית הספר לרוקחות - נוסד ב-1925
*בית הספר לתארים מתקדמים - נוסד ב-1940
*בית הספר לחינוך - נוסד ב-1940
*בית הספר לחקלאות - נוסד ב-1941
*בית הספר למנהל עסקים - נוסד ב-1941
*בית הספר לאחיות - נוסד ב-1942
*בית הספר לרפואת שיניים - נוסד ב-1961
*בית הספר לאומנויות יפות - נוסד ב-1961
*בית הספר לרפואה - נוסד ב-1961
*בית הספר לעבודה סוציאלית - נוסד ב-1948.

## ספורט
לאוניברסיטה קבוצות ב-20 ענפי ספורט שונים. היא חברה ב-NCAA ובליגת ה-ACC. לקבוצות הכדורסל של האוניברסיטה מסורת ארוכה של הצטיינות, קבוצת הגברים זכתה ב-6 אליפויות (בשנים 1999, 2004, 2011, 2014, 2023, 2024) וקבוצת הנשים ב-12 תארים (בשנים 1995, 2000, 2002, 2003, 2004, 2009, 2010, 2013, 2014, 2015, 2016, 2025). קבוצת הנשים מחזיקה בשני הרצפים הארוכים בהיסטוריה של ניצחונות בכדורסל מכללות לנשים. קבוצת הכדורגל גברים זכתה בשתי אליפויות (בשנים 1981, 2000) וקבוצת ההוקי שדה נשים זכתה ב-5 אליפויות (בשנים 1981, 1985, 2013, 2014, 2016).

## קישורים חיצוניים

* 

* 
* אתר האוניברסיטה
* עובדות ונתונים על האוניברסיטה 

*
קטגוריה:קונטיקט: חינוך
קונטיקט
קונטיקט
חברון (פירושונים)

**[[חברון]]** היא עיר בהרי יהודה, כ-35 ק"מ דרומית לירושלים. אחת הערים העתיקות במזרח התיכון, בעלת חשיבות הן ביהדות והן באסלאם.
יורי לודיגין

**יורי ולדימירוביץ' לודיגין** (ביוונית: **Γιούρι Λοντίγκιν**; ברוסית: **Юрий Владимирович Лодыгин**; נולד ב-26 במאי 1990 בולדימיר שברוסיה הסובייטית, ברית המועצות) הוא כדורגלן רוסי-יווני המשחק בעמדת השוער בלבדיאקוס מליגת העל היוונית בכדורגל.

## קריירת מועדונים
### סקודה קסנתי
בשנת 2008 הצטרף לודיגין למחלקת הנוער של סקודה קסנתי מליגת העל היוונית. הופעותיו בקבוצה הצעירה של המועדון, שזכתה באליפות יוון עד גיל 21, הובילו לחוזה מקצועני במועדון עליו חתם ב-17 ביוני 2009. בעונת  הושאל לודיגין לאאורדאיקוס מהליגה היוונית השלישית למשך עונה אחת. לאחר מכן חזר לודיגין לסקודה קסנתי וב-22 באפריל 2012 ערך את הופעת הבכורה שלו בקבוצה הבוגרת ובליגת העל היוונית, כששיחק 90 דקות בניצחון 2–4 על ארגוטליס במסגרת המחזור ה-30. זו הייתה הופעתו היחידה בעונת  ובעונת  הוא ערך 23 הופעות נוספות.

### זניט סנקט פטרבורג
בחודש יוני 2013 חתם לודיגין בזניט סנקט פטרבורג מליגת העל הרוסית, ששילמה עבורו 800 אלף אירו, במקומו של ויאצ'סלב מלאפייב שפרש מכדורגל.

ב-17 ביולי 2013 ערך לודיגין את הופעת הבכורה שלו במועדון ובליגת העל הרוסית, כששיחק 90 דקות בניצחון 1–2 על קרסנודאר במסגרת המחזור הראשון. ב-18 בספטמבר 2013 ערך לודיגין את הופעת הבכורה שלו בשלב הבתים של ליגת האלופות, כששיחק 90 דקות בהפסד 1–3 לאתלטיקו מדריד במסגרת המחזור הראשון לעונת 2013/2014. בעונתו הראשונה בזניט סנקט פטרבורג ערך לודיגין 30 הופעות ליגה, ובעונתו השנייה ערך 28 הופעות נוספות. מאז החתמתו של אנדריי לוניוב לשוער זניט ב-2016, הפך לודיגין לשוער שני ומאז פתיחת עונת 2017/2018 עמד בשער פעם אחת בלבד, במסגרת משחק בליגה האירופית. ברם תאחר פציעתו של לוניוב בתחילת 2018 חזר להרכב הפותח.

### אולימפיאקוס
בינואר 2019 הושאל לאולימפיאקוס למשך חצי שנה ואימץ את מספר 32. הוא הופיע לראשונה במדי הקבוצה במשחק הליגה נגד כרתים, ב-25 בפברואר 2019, שבו קבוצתו ניצחה 1–5.

### גזיאנטפ
ב-3 באוגוסט 2019 חתם בגזיאנטפ הטורקית. בינואר 2020 עזב את הקבוצה אחרי שרשם 2 הופעות בלבד.

### ארסנל טולה
בפברואר 2020 חזר לליגה הרוסית וחתם בארסנל טולה עד תום העונה.

### פאס יואנינה
בינואר 2021 חזר ליוון וחתם בפאס יואנינה מליגת העל היוונית.

## קריירה בנבחרת
לודיגין ערך 3 הופעות בנבחרת יוון עד גיל 21, אך לא ערך הופעות בנבחרת הבוגרת, על אף שזומן אליה.

ב-4 באוקטובר 2013 זומן לודיגין על ידי מאמן נבחרת רוסיה, פאביו קאפלו, למשחקים נגד נבחרות לוקסמבורג ואזרבייג'ן במסגרת מוקדמות מונדיאל 2014, אך לא שיחק בהם. ב-19 בנובמבר 2013 ערך לודיגין את הופעת הבכורה שלו בנבחרת רוסיה, כששיחק 90 דקות בניצחון 1–2 במשחק ידידות נגד נבחרת קוריאה הדרומית. לודיגין שימש כשוער שני לאיגור אקינפייב במונדיאל 2014 וביורו 2016, אך לא שיחק באף אחד מהם. לקראת גביע הקונפדרציות 2017 הוא כבר לא זומן לסגל הנבחרת.

## חיים אישיים
לודיגין נולד בולדימיר שברוסיה הסובייטית, ברית המועצות, לאב רוסי ולאם יוונית-פונטית. הוא חי ביוון מאז שנת 2000.

## קישורים חיצוניים

* 
* יורי לודיגין באתר ארסנל טולה

## הערות שוליים

קטגוריה:שוערי כדורגל רוסים
קטגוריה:כדורגלנים רוסים
קטגוריה:כדורגלני ארסנל טולה
קטגוריה:כדורגלני סקודה קסנתי
קטגוריה:כדורגלני זניט סנקט פטרבורג
קטגוריה:כדורגלני גזיאנטפ
קטגוריה:כדורגלני אולימפיאקוס
קטגוריה:כדורגלני לבדיאקוס
קטגוריה:כדורגלני נבחרת רוסיה
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:רוסים שנולדו ב-1990
ניקה קצ'ארבה

ניקולוז **"ניקה" קצ'ארבה** (בגאורגית: **ნიკოლოზ 'ნიკა' კაჭარავა**', ניקולוז ניקה כַּאצַ'ארַאווָה; נולד ב-13 בינואר 1994 בניקוסיה שבקפריסין) הוא כדורגלן גאורגי המשחק בעמדת החלוץ בקבוצת גרדג'י מהליגה הגאורגית השנייה . בעבר שיחק בנבחרת גאורגיה.

## קריירת מועדונים
קצ'ארבה התחיל את צעדיו בדינמו טביליסי ולאחר מכן שיחק בנוער של רובין קאזאן, שם לא קיבל הזדמנות בקבוצה הבוגרת והחליט לחזור לגאורגיה.  בדצמבר 2014 הוא חתם בצחינוואלי, קבוצה אותה מאמן אביו קאחאבר קצ'ארבה, ורשם הופעת בכורה בליגת העל ב-17 במאי מול ויט ג'ורג'יה. בפברואר הוזמן על ידי מאמנו לשעבר גורבן ברדייב למבחנים למחנה אימונים עם רוסטוב, אך הוחלט שלא להחתימו. בעונת 2015/16 הבקיע 13 שערים בליגה והוביל את טבלת מלכי השערים, עוד שער הוא רשם במסגרת הליגה האירופאית. ב-14 בינואר 2016 קצ'ארבה עבר לרוסטוב.

## נבחרת לאומית
באוקטובר 2012 זומן לנבחרת גאורגיה עד גיל 19, ערך הופעת בכורה ב-26 באוקטובר מול נבחרת קרואטיה. ב-5 בספטמבר 2013 הופיע לראשונה במדי הנבחרת עד גיל 21 במשחק מול לוקסמבורג, הוחלף בדקה ה-84.

## תארים
;קבוצתיים
*  **רוסטוב**
** מקום שני בליגת העל הרוסית: 2015/16
*  **פונבז**'
** אליפות ליטא: 2023
;אישיים
*  **צחינוואלי**
** השחקן הצעיר המצטיין בליגת העל הגאורגית: 2015

## קישורים חיצוניים

* סטטיסטיקות ופרופיל באתר התאחדות הכדורגל הרוסית 
* דף השחקן באתר הרשמי של רוסטוב 

קטגוריה:כדורגלנים גאורגים
קטגוריה:חלוצי כדורגל גאורגים
קטגוריה:כדורגלני רובין קאזאן
קטגוריה:כדורגלני רוסטוב
קטגוריה:כדורגלני קורונה קיילצה
קטגוריה:כדורגלני אנורתוסיס פמגוסטה
קטגוריה:כדורגלני לך פוזנן
קטגוריה:כדורגלני אתניקוס אחנס
קטגוריה:כדורגלני טורפדו כותאיסי
קטגוריה:כדורגלני נבחרת גאורגיה
קטגוריה:גאורגים שנולדו ב-1994
יצחק בן שלמה אלאחדב

**יצחק בן שלמה בן צדיק אלאחדב** היה משורר עברי, אסטרונום, מתרגם, מתמטיקאי וחכם תורני.

נולד כנראה באמצע המאה ה-14 בקסטיליה שבספרד, והתפרסם כאחד מחכמי האזור. בעבודתו הוא השתמש בכתבי של יצחק בן יוסף הישראלי. היגר לפני תום המאה ה-14 לסיציליה. התגורר בספרד עד שנת ק"ם (1380) וחי בסירקוזה ובפלרמו עד סביבות 1430.

יצחק אלאחדב היה תלמידו של רבי יהודה בן הרא"ש (השני), שהיה ראש ישיבה בטולדו. לאלאחדב היה תלמיד בשם נסים בן שבתאי פראג'י המוזכר במספר רב של כתבי יד כמעתיק של חיבורי מורו יצחק אלאחדב.

## חיבוריו

* **אגרת כלי חמדה** (או **כלי חמדה**) על כלי אסטרונומי שהמציא בהיותו בסיראקוס שבסיציליה בשנת 1396. כנראה שהכלי הוא אצטרולב מכשיר שהשתמשו בו בתקופתו למדידת גובה השמש והכוכבים וכן למטרות נווטות. אלאחדב מתאר את הכלי ושימושו במאמרים שכתב.

* **אורח סלולה** "לדעת לקות המאורות ודבוקם ונכוחותם האמצעי והאמתי".

* **כלי הממוצע** (או **כלי אמצעי** או **כלי המצוע**) חיבור בנושא אסטרונומי. נועד להבחנת הכוכבים הכנתו והשימוש בו קלים יותר מהכלי שתואר באגרת כלי חמדה. אודות הכלי והחיבור הוא כותב: "אמר יצחק בן שלמה בן צדיק המכונה בן אלאחדב ספרדי לבקשת אוהב המצאתי 'כלי אמצעי' בין האצטרלב והרבע להיותו נקל במלאכת היד מן האצטרלב, ונקל בהשתמשות בו מן הרבע לכן שמו 'הממוצע'. וחברתי לו שתי אגרות אחת באופן עשייתו ואחת באופן ההשתמשות בו והיא נחלקת לכ"ו שערים".

* **לוחות אסטרונומיים ואסטרולוגיים**. לא נדפסו. נשתמרו בכתב יד.

* **לשון הזהב** ביאור כל שמות המידות והמשקלות שבאו בכתבי הקודש, שמותיהם וענייניהם. נשתמר בכתב יד.

* **מאמר בגדרי הדברים** על טרמינולוגיה תאולוגית.

* **מעשה חושב** ספר ללימוד חשבון.

* **פירושים שונים** ביניהם: פירוש האזהרות שחיבר ר' שלמה אבן גבירול; פירוש להגדה של פסח; הערה על ז' מצוות בני נח; אגרת כלל קטון מקיף כל חכמת המספר.
* **ראשי אבות** פירוש פרקי אבות, ירושלים: מכון בית אהרן וישראל, תשס"ב.
* **שיר השירים** לפי הביבליוגרפים זהו ספר על מלאכת השיר או אסופת שירים. אך כיום לא נודע על כתב יד זה.

* **שירי יצחק בן שלמה אלאחדאב** מכתבי יד ומדפוסים בצירוף חילופי נוסח וביאור, בעריכת אורה רענן, לוד תשמ"ח.

## מקורות ולקריאה נוספת
* אורה רענן, "יצחק בן שלמה אלאחדב חייו ופעלו", מבוא ל**שירי יצחק בן שלמה אלאחדאב**, מכון הברמן למחקרי ספרות, לוד תשמ"ח.

## קישורים חיצוניים
* 
* 
* 
* 

קטגוריה:משוררים כותבי עברית
קטגוריה:מתמטיקאים מהמאה ה-14
קטגוריה:מתמטיקאים מהמאה ה-15
קטגוריה:יהודי ספרד במאה ה-14
קטגוריה:יהודי איטליה במאה ה-15
ג'ון

**ג'ון** (באנגלית: **John** או **Jon**) הוא שם לועזי.

קטגוריה:שמות פרטיים לגברים
קטגוריה:שמות משפחה
קטגוריה:שמות משפחה המבוססים על השם יוחנן
מחלקת חיל האוויר של ארצות הברית

**מחלקת חיל האוויר של ארצות הברית** (באנגלית: **Department of the Air Force**; בקיצור: **DAF**) היא אחת משלוש המחלקות הצבאיות שנמצאות במחלקת ההגנה של ארצות הברית. מחלקת חיל האוויר הוקמה ב-18 בספטמבר 1947, וכוללת בתוכה את כל המרכיבים והיחידות של חיל האוויר של ארצות הברית ושל כוח החלל של ארצות הברית.

בראש המחלקה עומד מזכיר חיל האוויר, אזרח אשר בסמכותו לנהל את ענייני המחלקה, תחת הכוונתו ופיקוחו של מזכיר ההגנה. הקצינים הצבאיים בעלי הדרגה הגבוהה ביותר במחלקה הם ראש מטה חיל האוויר, שהוא היועץ הצבאי למזכיר ומייצג את חיל האוויר במטות המשולבים, וראש מבצעי החלל, המייצג את כוח החלל של ארצות הברית במטות המשולבים.

## ראו גם
*מחלקת הצי של ארצות הברית

## קישורים חיצוניים

* 

קטגוריה:חיל האוויר של ארצות הברית
קטגוריה:מחלקת ההגנה של ארצות הברית
נחום כרמלי

**נחום כרמלי** (הלל קרימולובסקי) (10 בינואר 1918 – 22 במאי 2013, י"ג סיוון תשע"ג) היה צייר ישראלי, חבר קיבוץ חולתה, מפעילי עלייה ב', מלוחמי הפלמ"ח, ההגנה וצה"ל.

## ביוגרפיה
נולד ב-1918 בפיוטרקוב טריבונלסקי בשם הלל קרימולובסקי, בנם של אשר וצפורה קרימולובסקי. בגיל שש עלה לארץ ישראל עם משפחתו, שהשתקעה בתל אביב. למד בבית הספר תחכמוני והיה חבר בתנועות הנוער בני עקיבא ובמחנות העולים. בגיל 15 התגייס ל"הגנה", וב-1936 יצא לתקופת הכשרה בתל חי והשתתף בהקמת קיבוץ חולתה. ב-1937 החל ללמוד ציור במכון אבני בתל אביב. בין מוריו היו יוסף זריצקי ואביגדור סטימצקי.

היה מראשוני המתגייסים לפלמ"ח והשתתף בפלישה לסוריה. לאחר מכן יצא לקורס מ"כים במשמר העמק ומשם למטה הפלמ"ח, כמוביל ציוד וכלי נשק.

בתחילת 1943 נתפס עם ציוד צבאי ונאסר. שוחרר בערבות ומשם הגיע למחנה הפלמ"ח, בקיבוץ נגבה. שם עִברת את שמו לנחום כרמלי. לאחר סיום קורס מ"מים בג'וערה, מונה למפקד מחלקה ובשנים 1945–1946 הדריך מחזורי קורס מ"כים של הפלמ"ח.

מתחילת 1947, ועד לאפריל 1948, היה מעורב בההעפלה, במסגרת עלייה ב', בצרפת ובאיטליה. עם חזרתו לארץ השתתף במלחמת העצמאות, במסגרת חטיבת יפתח, בקרבות הגליל, צפת, עמק הירדן, שער הגיא, במשלטי לטרון, במבצע יורם, מבצע דני, כיבוש לוד, ועוד. בתום המלחמה חזר לקיבוץ. שם עבד בדיג ובמטע, ועסק באמנות.

ב-1967 התגייס לחיל הנדסה בפיקוד הצפון. שרת כקצין ביצורים מטעם חיל-הנדסה. מעת שחרורו ב-1982, הגביר את פעילותו האמנותית, ומשנת 1988 עסק רק בה.

כרמלי נפטר ב-2013, בגיל 95.

## תערוכות
השתתף בתערוכות קבוצתיות, בהן:
* 'התערוכה הכללית של אמני ישראל' ו'תערוכת אמנים צעירים', מוזיאון תל אביב לאמנות (1954)
* ביתן האמנים, תל אביב (1956, 1961)
* תערוכת אמני הקיבוץ, נען (1958)
* בית דיזנגוף, מוזיאון תל אביב לאמנות (1959)
* תערוכת אמני הקיבוץ, אירופה, אמריקה הדרומית (1965)
* תערוכה של ציירי הגליל העליון ורמת הגולן, גן התעשייה תל-חי (1992)
* תערוכה של אמני הגליל, מוזיאון בר דוד לאמנות ויודאיקה, ברעם (2008)

בין תערוכות היחיד שהציג:
* גלריה צ'מרינסקי, תל אביב (1962, 1964)
* גלריה לים, תל אביב (1964)
* גלריה הקיבוץ, תל אביב (1981, 1986)
* 'בן גלרי', מטולה (1989); גלריה מחניים (1996, 1998)
* בית האמנים ע"ש מארק שאגאל, חיפה (1999)
* מוזיאון השפלה, כפר מנחם (2000)
* משכן האמנויות, יקנעם (2004)

## משפחתו
ב־1950 נישא לשושנה קלירס, בת שיקגו. להם ארבעה ילדים: עופרה, דגנית, גליה ודויד. ב-1994 התאלמן.

## קישורים חיצוניים

* נחום-הלל כרמלי (קרימולובסקי) באתר הפלמ"ח
* נחום כרמלי באתר תנועת העבודה הישראלית
* נחום כרמלי באתר קיבוץ חולתה
* ביוגרפיה ויצירות לפי שנים

קטגוריה:ציירים ישראלים
קטגוריה:חולתה: אישים
קטגוריה:מייסדי קיבוצים
קטגוריה:לוחמי ההגנה
קטגוריה:לוחמי הפלמ"ח
קטגוריה:בוגרי בית הספר תחכמוני (תל אביב)
קטגוריה:בוגרי המחנות העולים
קטגוריה:בוגרי בני עקיבא
קטגוריה:בוגרי מכון אבני
קטגוריה:אישים הקבורים בחולתה
קטגוריה:ישראלים שנולדו ב-1918
קטגוריה:ישראלים שנפטרו ב-2013
אקספלורר 6

250px|ממוזער|שמאל|אקספלורר 6 עם פאנלים פתוחים
**אקספלורר 6** היה לוויין אמריקאי ששוגר ב-7 באוגוסט 1959, בנמל החלל קייפ קנוורל (קייפ קנדי) שבארצות הברית על ידי משגר חלליות תור-אייבל.

אקספלורר 6 הוא לוויין קטן בצורה של כדור פחוס שעוצב על מנת לאסוף מידע על קרינה לכודה של אנרגיות שונות, קרינה קוסמית גלקטיות, שדה מגנטי, התפשטות גלי רדיו באטמוספירה העליונה ושטפי מיקרו מטאוריטים. הלוויין שימש לבחינת התקני סריקה שעוצבו כדי לצלם את המעטפת של כדור הארץ ושידר את התמונות הראשונות שלו תוך כדי הקפות כדור הארץ. הלווין שוגר למסלול אליפטי עם זמן שהייה בחלל בסדר גודל של 2,100 שעות.

## מערכות הלוויין

ללוויין אקספלורר 6 היו ארבעה משטחים של תאים סולריים שנמצאו מכל עברו במטרה לטעון את סוללות האחסון שלו. ללוויין היו שלוש יציאות, דיגיטליות ואנלוגיות. משדר UHF ששימש לטלמטריה דיגיטלית ושידורי טלוויזיה. שני משדרי VHF שמשו להעברת האות האנלוגי. משדר UHF הופעל רק לכמה שעות בכל יום אך משדרי VHF הופעלו ברציפות. משדר VHF אחד נכשל ב-11 בספטמבר 1959.

## מטרות הלוויין
הלוויין אקספלורר 6 תוכנן ללמוד על השדות החשמליים והמגנטיים על פני כדור הארץ ולבחון את המכשירים לכיסוי ענני סריקה. במהלך 60 ימים של המבצע הוא סיפק את המידע המקיף ביותר (בתקופה זאת) של החגורות, הקרינה והשדה המגנטי של כדור הארץ, כמו כן תמונות עננות טלוויזיוניות ראשונות. במוזיאון קליפורניה למדע והתעשייה ישנו דגם בקנה מידה מקורי של הלוויין אקספלורר 6. התמונה הראשונה של כדור הארץ מלוויין במסלול בחלל הייתה מאקספלורר 6 שהשיקה ארצות הברית ב-7 באוגוסט 1959. בתמונה, היה מראה של אזור שמש מואר של האוקיינוס השקט המרכזי וכיסוי הענן שלה. התמונה שודרה כ- 17,000 קילומטר מעל פני כדור הארץ ב 14 באוגוסט  1959. בזמן שהלוויין חצה את מקסיקו התקבלו אותות בתחנת המעקב בדרום פוינט, הוואי.

## תוכנית לווייני אקספלורר
תוכנית לווייני אקספלורר היא תוכנית חקר החלל של ארצות הברית, המספקת הזדמנויות חקר חלל לפיזיקה, גאופיזיקה, וחקירות אסטרופיזיקה מהחלל. מעל 90 משימות חלל כבר הושקו מאז 1958, וחלקן עדיין פעילות.

תוכנית לווייני אקספלורר הייתה הניסיון המוצלח הראשון של ארצות הברית להשיק לווין מלאכותי. תהליך זה התחיל כהצעה של צבא ארצות הברית למיקום לוויין מדעי למסלול. תוכנית לווייני אקספלורר התעדכנה מאוחר יותר מחדש עם ברית המועצות לאחר השקת של ספוטניק 1 ב-4 באוקטובר 1957. אקספלורר 1 הושק ב-31 בינואר 1958. לוויין זה הוא הלוויין האמריקאי הראשון והאחראי לגילוי חגורת הקרינה ואן אלן. תוכנית לווייני אקספלורר הועברה לנאס"א, שהמשיך להשתמש בהם לסדרה מתמשכת של משימות חלל קטנות יחסית. לווייני אקספלורר חשפו תגליות רבות חשובות בנושאים: המגנטוספירה של כדור הארץ ואת הצורה של שדה כוח המשיכה שלה, רוח השמש, צילום רנטגן מהמערכת והיקום מעבר לשמש, פיזיקה באטמוספירה, פלזמת שמש וחלקיקים אנרגטיים של השמש. גם משימות אלה חקר הלוויין: צפיפות האוויר, רדיו-אסטרונומיה, גאודזיה, ואסטרונומית קרני הגמא.

## קישורים חיצוניים

## הערות שוליים

קטגוריה:לוויינים אמריקאיים
גביע המדינה בכדורגל 1969/1970

**[[גביע המדינה בכדורגל]] 1969/1970** הייתה התחרות ה-32 מאז היווסדה וה-17  לאחר קום מדינת ישראל. המשחקים החלו ב-20 בספטמבר 1969 והסתיימו ב-7 באוקטובר 1970. 

מכבי תל אביב ניצחה במשחק הגמר ובכך זכתה בגביע ה-14 שלה.

## התוצאות
### השלבים המוקדמים
בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית.

### שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

## משחק הגמר

קטגוריה:עונות בגביע המדינה בכדורגל
קטגוריה:1969 בישראל: כדורגל
קטגוריה:תחרויות כדורגל ב-1969
קטגוריה:1970 בישראל: כדורגל
קטגוריה:תחרויות כדורגל ב-1970
יהוא אבן זהב

**יהוא אבן זהב** (נולד ב-1959) הוא קצין צה"ל במילואים בדרגת תת-אלוף שהיה מפקדה הראשון של יחידת לוטם באגף התקשוב.

## ביוגרפיה
אבן זהב התגייס לצה"ל בשנת 1978 ושירת בחיל הקשר והתקשוב. הוא שימש קצין הקשר של פיקוד הצפון וראש מחלקת מבצעים באגף התקשוב. באפריל 2002 מונה לראש חטיבת התקשוב ובמרץ 2003 מונה למפקדה הראשון של יחידת לוטם, היחידה כלל מיזוג של מספר יחידות, שהיו קודם לכן בחיל הקשר ובחטיבת התקשוב המטכ"לית. את שם היחידה בחר אבן זהב על שם בתו לוטם. הוא כיהן בתפקיד עד יולי 2005 והשתחרר משירות הקבע.

לאחר שחרורו שימש ראש חטיבה באמדוקס עד 2007. בשנת 2008 מונה לסגן נשיא בכיר בחברת CTI Computech International בארצות הברית. ב-2011 היה ממקימי חברת ProVisionC4I ומכהן כנשיאה. ב-2016 מונה למנכ"ל CTI ישראל.

אבן זהב הוא בעל תואר ראשון בהנדסת אלקטרוניקה מאוניברסיטת בן-גוריון בנגב (1990), ותואר שני בביטחון לאומי מאוניברסיטת חיפה והמכללה לביטחון לאומי (1998).

## קישורים חיצוניים
* תא"ל יהוא אבן זהב באתר העמותה להנצחת חללי חיל הקשר והתקשוב.

## הערות שוליים

קטגוריה:מפקדי יחידת לוטם
קטגוריה:מנכ"לים יוצאי שירות קבע בצה"ל
קטגוריה:תתי-אלופים בצה"ל
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1959
פשמיסלאב טיטון

**פשמיסלאב טיטון** (בפולנית: **Przemysław Tytoń**, נולד ב-4 בינואר 1987 בזמושץ' שבפולין) הוא כדורגלן פולני המשחק בטוונטה בעמדת השוער.

## קריירת מועדונים
טיטון החל לשחק בגורניק לנצ'נה מליגת העל הפולנית בשנת 2005. בקיץ 2007 ביקש טיטון להתיר את חוזהו, מאחר שהמועדון הורד ליגה בגין עבירות שחיתות שונות, וטיטון שוחרר לרודה מליגת העל ההולנדית, שם חתם על חוזה לחמש שנים. בינואר 2010 טיטון החל ללבוש את אפודת השוער הראשון ברודה. בתום עונת 2010/11 נבחר טיטון כשוער השני הטוב ביותר בהולנד, לאחר מארטן סטקלנבורג. בתום עונה זו חתם טיטון בפ.ס.וו. איינדהובן, תחילה על חוזה לשנה, ולאחר מכן הוארך החוזה לחמש שנים. באיינדהובן זכה טיטון בשנת 2012 בגביע ההולנדי ובמגן יוהאן קרויף, כאשר בדרך לזכייה בגביע עצר פנדל של באס דוסט בחצי הגמר מול הירנביין. עצירת פנדל זו ועוד רבות הקנו לטיטון מוניטין של "הורג הפנדלים", כפי שכונה על ידי אוהדי איינדהובן. את עונת 2012/13 החל טיטון כשוער הראשון באיינדהובן, אך הורד לספסל על ידי המאמן החדש דיק אדבוקאט כבר בתחילת העונה, כאשר הועדף על פניו שוער הרכש החדש בוי וטרמן. ביוני 2014 הושאל טיטון לאלצ'ה מהלה ליגה הספרדית. טיטון ואלצ'ה נשארו בליגה, אך הקבוצה הורדה לליגה הספרדית השנייה עקב עבירות תקציב. 

בתחילת עונת 2015/16 חתם טיטון בשטוטגרט, שהייתה זקוקה לשוער עקב עזיבתו של סוון אולרייך לבאיירן מינכן. טיטון הפך עד מהרה לשוער הבכיר בקבוצה, אך נשר עמה בתום העונה אל הבונדסליגה השנייה.

ב-30 ביוני 2016 חתם לשלוש שנים בדפורטיבו לה קורוניה הספרדית. טיטון שימש בעיקר שוער משנה. בתום עונת 2017/18 נשרו טיטון ולה קורוניה לליגת המשנה הספרדית.

ב-13 בדצמבר 2018, טיטון חתם בסינסינטי מה-MLS.

## קריירה בינלאומית
במאי 2010 ערך טיטון את הבכורה שלו בנבחרת פולין, בתיקו 0-0 מול נבחרת פינלנד. טיטון זומן לסגל של נבחרת פולין ליורו 2012 על ידי המאמן פרנסישק סמודה, במטרה להיות השוער השני בהייררכיה לאחר וויצ'ך שצ'נסני. השוער השני היה אמור להיות לוקאש פביאנסקי, אך זה נפצע לפני הטורניר. במשחק הפתיחה של יורו 2012, הורחק ש'צנסני בכרטיס אדום וגרם לפנדל בתיקו 1-1 נגד נבחרת יוון בכדורגל. טיטון נכנס כמחליף והדף את הפנדל של גיורגוס קראגוניס, ונשאר בשער הפולני גם בשני המשחקים שנותרו על אף ששצ'נסני סיים את השעייתו והיה יכול לחזור למשחק השלישי, אך פולין הודחה בשלב הבתים בטורניר היורו שאירחה, עם שתי נקודות בלבד. בהדיפת פנדל זו, טיטון הפך לשוער הראשון בתולדות אליפויות אירופה בכדורגל שעוצר פנדל לאחר שנכנס כמחליף.

## תארים
; פ.ס.וו. איינדהובן:
*הגביע ההולנדי: 2011/12
*מגן יוהאן קרויף: 2012

## קישורים חיצוניים

קטגוריה:כדורגלנים פולנים
קטגוריה:שוערי כדורגל פולנים
קטגוריה:כדורגלני רודה
קטגוריה:כדורגלני פ.ס.וו. איינדהובן
קטגוריה:כדורגלני אלצ'ה
קטגוריה:כדורגלני שטוטגרט
קטגוריה:כדורגלני דפורטיבו לה קורוניה
קטגוריה:כדורגלני סינסינטי
קטגוריה:כדורגלני נבחרת פולין
קטגוריה:כדורגלני יורו 2012
קטגוריה:כדורגלני אייאקס
קטגוריה:כדורגלני טוונטה
קטגוריה:פולנים שנולדו ב-1987
אוניברסיטת קנטקי

250px|ממוזער|שמאל|הבניין המרכזי (בחזית) ומגדל פיטרסון (ברקע), שניים מהמבנים הבולטים בקמפוס
**אוניברסיטת קנטקי** (באנגלית: **University of Kentucky** ובקיצור **UK**) היא אוניברסיטה ציבורית הממוקמת בלקסינגטון שבמדינת קנטקי בארצות הברית. האוניברסיטה הוקמה ב-1865 ולומדים בה כ-30,100 סטודנטים.

## היסטוריה
האוניברסיטה נוסדה ב-1865 כקולג' ללימודי חקלאות ומכונאות המשויך לאוניברסיטת טרנסילבניה הקולג' הוקם על ידי היזם ג'ון בראיין באומן, במימון פדרלי שניתן במטרה לעודד הקמת מוסדות להשכלה גבוהה בתחומים אלו ברחבי ארצות הברית. ב-1878 הופרד הקולג' מאוניברסיטת טרנסילבניה. החל מ-1880 פתח הקולג' את שעריו גם לסטודנטיות. ב-1882 עבר הקולג' למיקומו הנוכחי של הקמפוס בלקסינגטון. ב-1908 שונה שם המוסד לאוניברסיטת המדינה לקסינגטון, קנטקי, וב-1916 שונה שם האוניברסיטה לשמה הנוכחי.

## מבנה וארגון
האוניברסיטה מורכבת ממספר קולג'ים ובתי ספר:
*הקולג' לחקלאות, מזון וסביבה - נוסד ב-1908
*הקולג' לאומנויות ומדעים - נוסד ב-1908
*הקולג' למשפטים - נוסד ב-1908
*הקולג' להנדסה - נוסד ב-1918
*הקולג' לעיצוב - נוסד ב-1923
*הקולג' לחינוך - נוסד ב-1923
*הקולג' למנהל עסקים וכלכלה - נוסד ב-1925
*הקולג' לרוקחות - נוסד ב-1947
*הקולג' לרפואה - נוסד ב-1954
*הקולג' לרפואת שיניים - נוסד ב-1956
*הקולג' לאחיות - נוסד ב-1956
*הקולג' לעבודה סוציאלית - נוסד ב-1969
*הקולג' למדעי הבריאות - נוסד ב-1966
*הקולג' לאמנויות יפות - נוסד ב-1976
*הקולג' לתקשורת ומידענות - נוסד ב-1993 (על בסיס הקולג' למידענות שנוסד ב-1970 והקולג' לתקשורת שנוסד ב-1976)
*הקולג' לבריאות הציבור - נוסד ב-2004
*בית הספר ללימודים מתקדמים - נוסד ב-1917
*בית הספר לדיפלומטיה ומסחר בינלאומי - נוסד ב-1959
*בית הספר למדיניות ציבורית ומינהל - נוסד ב-1976

## ספורט
באוניברסיטה פועלות קבוצות ספורט ב-19 ענפים שונים. הנבחרת הבולטת ביותר היא נבחרת כדורסל הגברים שזכתה ב-8 אליפויות ה-NCAA (בשנים 1948, 1949, 1951, 1958, 1978, 1996, 1998, 2012).

## קישורים חיצוניים

* 
* ספר הנתונים על האוניברסיטה
* 

קנטקי
קנטקי
קנטקי
*
מראה השנה של עלית

**מראה השנה של עלית** (אנגלית: Elite Model Look) היא תחרות דוגמנות הנערכת מדי שנה על ידי סוכנות הדוגמנות עלית. מטרת התחרות היא לגלות דוגמניות חדשות שיעבדו בשוק האופנה הבינלאומי ויהוו פנים חדשות בתעשייה. בתחרות משתתפות מדי שנה בערך 350,000 מתמודדות מבערך 70 מדינות המתמודדות בדרך כלל לפני זה בתחרויות ארציות על מנת לייצג את מדינתן בתחרות.

לראשונה נערכה התחרות בשנת 1983 ומשנת 1985 היא נערכת בכל שנה.

## משתתפות ידועות בתחרות
*היידי אלברטסן
*אלסנדרה אמברוזיו
*אנה באטריס בארוס
*ג'יזל בונדשן
*נטשה הנסטרידג'
*פרדריק ואן דר ול
*הלנה כריסטנסן
*קריסטנה לוקן
*קארן מולדר
*פטרה נמצובה
*אינגריד סיינהייב
*ייפקה סטורם
*פטרישה פאסלר
*אלינה פושקאו
*סטפני סימור
*אינס ססטרה
*אשלי סקוט
*איזבלי פונטאנה
*טטיאנה פטיץ
*דיאן קרוגר
*סינדי קרופורד
*אינס ריברו
*סלע שרלין

## נציגות ישראל בתחרות
ישראל שולחת מדי שנה נציגות לתחרות. אלה, נבחרות בטקס "טופ מודל עלית", שעורכת הסוכנות "עלית ישראל" (Elite Models Israel) הסניף הישראלי של הסוכנות העולמית ובשנים מסוימות הזוכה בתחרות תגלית השנה נסעה לייצג את ישראל בתחרות. בין הדוגמניות שייצגו את ישראל בתחרות נמנות:
*תמר בית יעקב
*מאיה שפירר
*אלונה קאופמן
*מיה רובין
*שמרית מליק
*שלומית ילין
*עמית מכטינגר
*מיטל ויינברג
*נופר קון
*דיאנה נורמן
*גילי סער
*מאי אקרמן
*ישראלה אבתאו
*קסניה סטפנוב
*קטיה אנטונוב
*סלע שרלין

### טופ מודל 2003
תחרות טופ מודל 2003 של עלית שודרה בערוץ 2 על ידי טלעד והונחתה על ידי מיכל ינאי ובין השופטים בתחרות נמנתה מלכת היופי ניקול הלפרין. שתי הזוכות במקומות הראשונים נסעו לייצג את ישראל בתחרות בסינגפור שסוקרה גם היא על ידי הערוץ.

### עלית מודל 2004

ב-2004 התחרות הונחתה על ידי שירז טל ובין המתמודדות היו השחקנית יעל גרובגלס. הזוכה במקום הראשון ייצגה את ישראל בתחרות שנערכה בסין באותה שנה.

## קישורים חיצוניים
* 

## הערות שוליים

*
קטגוריה:תחרויות יופי לנשים
קטגוריה:תחרויות דוגמנות
חואן אגוארו

**חואן באוטיסטה אגוארו סאנצ'ס** (בספרדית: **Juan Bautista Agüero Sánchez**; 24 ביוני 1935 – 27 בדצמבר 2018) היה כדורגלן פרגוואי ששיחק בעמדת החלוץ בעיקר בסביליה. כמו כן, שיחק בקבוצות קלוב אולימפיה, ריאל מדריד וגרנדה. במדי נבחרת פרגוואי הופיע 35 פעמים והבקיע 19 שערים.

## קריירת מועדונים
אגוארו נולד בפרגוואי והחל את הקריירה המקצוענית שלו בקלוב אולימפיה מליגת העל הפרגוואית. ב-3 העונות בהן שיחק במועדון, זכה ב-3 אליפויות. לקראת עונת  עבר אגוארו לסביליה מליגת העל הספרדית, ושיחק בה במשך 6 עונות. הוא ערך במועדון 116 הופעות, בהן הבקיע 32 שערים. בעונת  שיחק אגוארו בריאל מדריד, גם היא מליגת העל הספרדית. אגוארו לקח בעונה זו חלק בזכייתה של ריאל מדריד בליגת האלופות , כששיחק בהפסד 2-1 לפיינורד במסגרת המשחק הראשון של הסיבוב הראשון. בליגה ערך אגוארו 5 הופעות והבקיע שער אחד. בעונת  שיחק אגוארו בקבוצה השלישית והאחרונה שלו בליגת העל הספרדית, גרנדה. הוא ערך 13 הופעות ליגה והבקיע שער אחד.

## קריירה בינלאומית
במוקדמות מונדיאל 1958 ערך אגוארו את הופעת הבכורה שלו בנבחרת פרגוואי, בהפסד 3-2 לנבחרת קולומביה. הוא היה חלק מנבחרת פרגוואי שהודחה בשלב הבתים במונדיאל 1958. באותו טורניר כבש שני שערים, אחד נגד נבחרת סקוטלנד ואחד נגד נבחרת יוגוסלביה. בסך הכל אגוארו ערך 35 הופעות בנבחרת פרגוואי, בהן הבקיע 19 שערים.

נפטר ב-27 בדצמבר 2018.

## תארים
### כשחקן
#### קלוב אולימפיה
* אליפות פרגוואי (3): 1955, 1956, 1957

#### ריאל מדריד
* גביע אירופה לאלופות: 1965/1966

## קישורים חיצוניים

* רשימת כדורגלני עבר של סביליה

קטגוריה:כדורגלנים פרגוואים
קטגוריה:חלוצי כדורגל פרגוואים
קטגוריה:כדורגלני קלוב אולימפיה
קטגוריה:כדורגלני סביליה
קטגוריה:כדורגלני ריאל מדריד
קטגוריה:כדורגלני גרנדה
קטגוריה:כדורגלני מונדיאל 1958
קטגוריה:פרגוואים שנולדו ב-1935
קטגוריה:נפטרים ב-2018
פרנסיסקו אגילאר

**פרנסיסקו חאבייר אגילאר גרסיה** (בספרדית: **Francisco Javier Aguilar García**; 26 במרץ 1949 – 11 במאי 2020) היה כדורגלן ספרדי, ששיחק כשחקן התקפה בעיקר בריאל מדריד. בנוסף, שיחק בקבוצות ראסינג סנטנדר, ספורטינג חיחון וראיו ואיקאנו. לזכותו 3 הופעות במדי נבחרת ספרד.

## קריירת מועדונים
### ראסינג סנטנדר
אגילאר נולד בסנטנדר שבספרד וגדל במחלקת הנוער של המועדון המקומי, ראסינג סנטנדר. בעונת  החל לשחק בקבוצה הבוגרת של המועדון, ששיחקה בליגה הספרדית השלישית, ובעונתו השנייה לקח חלק בחזרת המועדון לליגה הספרדית השנייה לאחר היעדרות של שנתיים.

### ריאל מדריד
לקראת עונת  חתם אגילאר בריאל מדריד מליגת העל הספרדית. ב-5 בספטמבר 1971 ערך אגילאר את הופעת הבכורה שלו במועדון, כששיחק 90 דקות בניצחון 0–2 על ריאל בטיס במסגרת המחזור הראשון בליגה. באותו משחק הבקיע את שער הבכורה שלו במועדון, שער בדקה ה-25. בעונת הבכורה שלו בריאל מדריד הבקיע אגילאר 6 שערים ב-31 הופעות, והוסיף 3 שערים בגביע אופ"א. אגילאר שיחק בריאל מדריד במשך 8 עונות, בהן זכה ב-5 אליפויות ובשני גביעים. הוא ערך 144 הופעות במועדון, בהן הבקיע 34 שערים.

### ספורטינג חיחון
בקיץ 1979, כשהוא בן 30, חתם אגילאר בספורטינג חיחון, גם היא מליגת העל הספרדית. ב-8 בספטמבר 1979 ערך אגילאר את הופעת הבכורה שלו במועדון, כששיחק 82 דקות בניצחון 1–2 על סביליה במסגרת המחזור הראשון בליגה. באותו משחק הבקיע את שער הבכורה שלו במועדון, שער בדקה ה-50. הוא הבקיע שער נוסף באותה עונה, ובעונה הבאה הבקיע 4 שערים נוספים. בסך הכל הבקיע 6 שערים ב-46 הופעות במדי ספורטינג חיחון.

### ראיו ואיקאנו
בתחילת עונת  חתם אגילאר בראיו ואיקאנו מהליגה הספרדית השנייה. ב-20 בספטמבר 1981 ערך את הופעת הבכורה שלו במועדון, כששיחק 90 דקות בהפסד 0–1 לריאל אוביידו במסגרת המחזור הראשון בליגה. ב-27 בספטמבר 1981, בהופעתו השנייה במועדון, הבקיע אגילאר את שער הבכורה שלו בליגה, שער בדקה ה-52 בניצחון 0–2 על אלמריה במסגרת המחזור השני. אגילאר היה שחקן הרכב קבוע בשתי העונות בהן שיחק בראיו ואיקאנו, וערך 73 הופעות בהן הבקיע 18 שערים. בחודש יוני 1983 פרש אגילאר מכדורגל.

## קריירה בינלאומית
ב-24 בנובמבר 1971 ערך אגילאר את הופעת הבכורה שלו בנבחרת ספרד, כששיחק במחצית השנייה בניצחון 0–7 על נבחרת קפריסין במסגרת מוקדמות יורו 1972. באותו משחק הבקיע את שער הבכורה שלו נבחרת, שער בדקה ה-63. בשנה וחצי שלאחר מכן ערך אגילאר 2 הופעות נוספות, נגד נבחרת צפון אירלנד במסגרת מוקדמות יורו 1972 ונגד נבחרת הולנד במשחק ידידות.

## תארים
### כשחקן
#### ריאל מדריד
* אליפות ספרד (5): 1971/1972, 1974/1975, 1975/1976, 1977/1978, 1978/1979
* הגביע הספרדי (2): 1973/1974, 1974/1975

## קישורים חיצוניים

* סטטיסטיקות השחקן בנבחרת באתר eu-football.info

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני ראסינג סנטנדר
קטגוריה:כדורגלני ריאל מדריד
קטגוריה:כדורגלני ספורטינג חיחון
קטגוריה:כדורגלני ראיו ואייקאנו
קטגוריה:סנטנדר: כדורגלנים
קטגוריה:ספרדים שנולדו ב-1949
קטגוריה:ספרדים שנפטרו ב-2020
אגוארו

**אגוארו** (בספרדית: **Agüero**) הוא שם משפחה ספרדי.

קטגוריה:שמות משפחה
תאונת הרכבת בבאד אייבלינג

**תאונת הרכבת בבאד אייבלינג** (בגרמנית: **Eisenbahnunfall von Bad Aibling**) הייתה תאונת רכבות שאירעה ב-9 בפברואר 2016 בשעות הבוקר. שתי רכבות נוסעים התנגשו חזיתית זו בזו סמוך לעיירת המרפא באד אייבלינג בבוואריה שבגרמניה. אחד עשר בני אדם נהרגו בתאונה, וכשמונים אחרים נפצעו, מהם 18 שנפצעו בצורה חמורה. החקירה העלתה שהסיבה לתאונה הייתה הוראות הכוונה שגויות שמסר כוון (עובד הרכבת) שדעתו הייתה מוסחת כיוון ששיחק משחק מחשב בטלפון הסלולרי שלו.

## התאונה
התאונה אירעה מעט לאחר השעה 06:48 בבוקר (לפי שעון מקומי; 05:48 UTC) בקו הרכבת ה"Mangfalltalbahn" (KBS 958), סמוך לבאד אייבלינג. שתי רכבות מדגם שטדלר פלירט מתוצרת יצרנית הרכבות שטדלר, שהופעלו תחת המותג מרידיאן  בידי חברת הרכבות הבווארית הפרטית Bayerische Oberlandbahn (באיירישה אוברלנד-באהן) התנגשו זו בזו. בשעת ההתנגשות היו על שתי הרכבות יחד למעלה מ-150 בני אדם. שתי הרכבות נסעו במהירות של כ-100 קמ"ש. מעוצמת ההתנגשות נהרגו שנים-עשר אנשים, בהם נהגי שתי הרכבות.

## קישורים חיצוניים

* מניין ההרוגים עלה לעשרה באתר Bayerischer Rundfunk 

קטגוריה:קצרמר אסונות
באד אייבלינג
קטגוריה:אסונות ב-2016
קטגוריה:בוואריה: היסטוריה
קטגוריה:גרמניה: רכבות
קטגוריה:2016 בגרמניה
מגנוס הרביעי, מלך נורווגיה

**מגנוס זיגורדסון** (בנורווגית: **Magnus Sigurdsson**, ידוע גם בכינוי **מגנוס העיוור**, בנורווגית: **Magnus Blinde**; 1115 – 12 בנובמבר 1139) היה מלך נורווגיה מ-1130 ועד 1135 ושוב מ-1137 ועד מותו תחת השם **מגנוס הרביעי**. תקופת מלכותו עמדה בסימן תחילתה של מלחמת האזרחים הנורווגית, שהתמשכה עד 1240.

## חייו
מגנוס היה בנם של זיגורד הראשון ("הצלבן") ושל פילגשו בורגהילד. ב-1130, כאשר מת זיגורד, עלה מגנוס לכס המלוכה יחד עם דודו, האראלד הרביעי. לאחר ארבע שנים של שלום מתוח בין השניים, החל מגנוס להתכונן בגלוי למלחמה כנגד האראלד. ב-9 באוגוסט 1134 הוא הביס את האראלד בקרב פרלב שהתנהל בבוהוסלן (כיום מחוז בשוודיה) והאראלד נמלט לדנמרק.

בניגוד לעצת יועציו, פיזר מגנוס את צבאו ויצא לברגן כדי לבלות שם את החורף. אז שב האראלד לנורווגיה בראש צבא חדש בתמיכתו של אריק השני, מלך דנמרק. כשהוא נתקל בהתנגדות קלה, הוא הגיע לברגן לפני חג המולד. לרשותו של מגנוס היו מעט אנשים והעיר נפלה לפני צבאו של האראלד ב-7 בינואר 1135. מגנוס נשבה והודח מכיסאו. עיניו נוקרו, הוא סורס ואחת מרגליו נקטעה. לאחר מכן הוא נודע בכינוי "מגנוס העיוור".

מגנוס הושם במנזר נידרהולם שעל האי מוקהולמן שבפיורד טרונדהיים, שם הוא בילה את זמנו כנזיר. ב-1136 נהרג האראלד הרביעי על ידי זיגורד סלמבה, טוען לכתר אחר שהכריז על עצמו ב-1135 כמלך. כדי לחזק את טענתו לכתר, החזיר זיגורד את מגנוס מהמנזר והפך אותו למלך-שותף. השניים החליטו לפצל את כוחותיהם ומגנוס פנה למזרח נורווגיה שם הייתה לו התמיכה העממית הרחבה ביותר. שם הוא הובס בקרב מינה על ידי כוחותיו של אינגה הראשון והוא נמלט ליטאלנד ובסופו של דבר הגיע לדנמרק, שם הוא ניסה לקבל תמיכה. ניסיון פלישה לנורווגיה של אריק השני נכשל כישלון חרוץ.

לאחר מכן חבר מגנוס לאנשיו של זיגורד סלבמה, אך הם המשיכו לזכות בתמיכה מצומצמת ביותר בנורווגיה. לאחר זמן מה בו הם חיו באורח חיים המתאים יותר לשודדים מאשר למלכים, הם נתקלו בכוחותיהם של אינגה הראשון ושל זיגורד השני בקרב האחרון של מגנוס ב-12 בנובמבר 1139. במהלך קרב זה, קרב הולמנגרה, נפל מגנוס. שומרו הנאמן, ריידר גרוטגרדסון, הרים את מלכו, אך שניהם נפגעו יחדיו מפגיעת רומח. מגנוס הרביעי נקבר בכנסיית הלווארד הקדוש שבאוסלו.

## מלחמת האזרחים הנורווגית

במהלך מלחמת האזרחים הנורווגית, שהתנהלה בין השנים 1130 –1240, אירעו כמה עימותים משולבים ברמות עצימות שונות. הרקע לעימותים אלו היו סדר הירושה הנורווגי שהיה לא ברור, המצב החברתי והמאבק בין המלך לבין הכנסייה. מלחמות אלו התנהלו בין שני צדדים, שבתחילה התלכדו סביב מלכים יריבים או טוענים לכתר ובסופו של דבר נודעו בשמות "בגלר" ו"בירקביינר".

## קישורים חיצוניים

* The saga of Magnus the Blinde and Harald Gille
* 

קטגוריה:מלכי נורווגיה
קטגוריה:עיוורים
קטגוריה:נכים
קטגוריה:ילידי 1115
קטגוריה:נפטרים ב-1139
ג'ק מילר

**ג'ק פטר מילר** (באנגלית: **Jack Peter Miller**; נולד ב-18 בינואר 1995) הוא רוכב מרוצי אופנועים אוסטרלי המתחרה כיום בסדרת ה-MotoGP, בקבוצת פארמק דוקאטי.

## קריירה
מילר החל להתחרות בגיל שמונה במרוצי עפר וזכה בתואר האליפות האוסטרלית בקטגוריית 65 סמ"ק. בשנים 2005, 2006 ו-2007 זכה באליפויות נוספות, בנוסף לזכייה בתחרויות שונות. בשנת 2011 החל להתחרות באליפות גרמניה בקטגוריית ה-125 סמ"ק. הופעותיו משכו את תשומת לבה של קבוצת Caretta Technology, שהחתימה אותו כמתחרה בשורותיה בסבב ה-Moto3.

### Moto3
בעונת הבכורה שלו בסבב ה-Moto3 רכב מילר על אופנוע לא-תחרותי, אך הדבר אפשר לו לנצל את העונה על מנת ללמוד ולהכיר את המסלולים ואת הרוכבים עימם הוא צפוי להתמודד בעונות הבאות. את העונה סיים במקום ה-23, כאשר הישג השיא בעונה היה הגעתו למקום הרביעי בגרנד פרי גרמניה. בעונת 2013 שיפר משמעותית את הישגיו עם 110 נקודות ומקום שביעי בדירוג הכולל. את עונת 2014 פתח בניצחון בגרנד פרי שהתקיים בקטר, הניצחון הראשון בסבב. במהלך העונה השיג לראשונה גם את ההקפה המהירה והזינוק מהפול פוזישן. עד לסיום העונה רשם עוד חמישה ניצחונות ועוד שש פעמים הגיע לפודיום, הוא צבר 276 נקודות והפסיד את האליפות לאלכס מארקס בהפרש של 2 נקודות.

### MotoGP
בעונת 2015, עם התרחבות קבוצת LCR לשני רוכבים, עבר להתחרות עבורה בסבב ה-Motogp. הישג השיא בעונת הבכורה היה המקום ה-11, אליו הגיע בקטלוניה. במהלך העונה לא הצליח לסיים 7 מרוצים מתוך ה-18 שהתקיימו ואת העונה סיים במקום ה-19 עם 17 נקודות. לקראת עונת 2016 עבר להתחרות עבור קבוצת מארק וידיאס הגרמנית. המירוץ השמיני בעונה נערך בהולנד, תחת גשם כבד, שגרם לפרישתם של מספר גדול של רוכבים וסייע למילר לרשום ניצחון בכורה בסבב הבכיר.

## מרוצים

## קישורים חיצוניים

* 

## הערות שוליים

קטגוריה:רוכבי אופנועי מרוץ אוסטרלים
קטגוריה:אוסטרלים שנולדו ב-1995
אודיון איגהלו

**אודיון איגהלו** (נולד ב-16 ביוני 1989) הוא כדורגלן ניגרי המשחק בעמדת החלוץ באל וואחדה. בשנת 2019 פרש מנבחרת ניגריה עם 16 שערים ב-35 הופעות.

## קריירה
איגהלו נולד בשכונה קשה בלאגוס שבניגריה, הצעיר מבין שבעה אחים. בשכונה בה גדל לא היה חשמל ומים זורמים לכל אורך השנה. על פי עדותו עבריינים וסוחרי סמים נהגו לשבת על יד מגרש "המרקנה" בו נהג לשחק בקבוצתו הראשונה 'אולודי ווריורס'. לעיתים היה מתפתח ביניהם לבין המשטרה קרב יריות אשר היה עוצר את המשחק. בגיל 11 החל לשחק במחלקת הנוער של פריים. ב-16 בספטמבר 2007 ערך את הופעתו הבכורה בבוגרים, בו כבש את שערו הראשון בניצחון 0–2 על ויקינג. לאחר שנה עבר ליוליוס ברגר ובהמשך חזר לנורווגיה ללין.

ב-30 ביולי 2008 איגהלו חתם באודינזה האיטלקית על חוזה לחמש שנים. ב-30 בנובמבר 2008 ערך את הופעתו הבכורה בקבוצה בהפסד 0–1 לקייבו ורונה. ב-31 במאי 2009 הבקיע את שערו הראשון בקבוצה בניצחון 2–6 על קליארי.

בקיץ 2009 הושאל איגהלו לגרנדה שם כבש 16 שערים בעונת הבכורה שלו בקבוצה. איגהלו המשיך לשחק עם גרנדה בשנים הבאות, אך עדיין כמושאל. ב-27 באוגוסט 2011 ערך את הופעתו הבכורה בקבוצה בהפסד 0–1 לריאל בטיס.

ב-24 ביולי 2014 הושאל איגהלו לווטפורד. ב-12 באוגוסט ערך את הופעתו הבכורה בקבוצה בניצחון על סטיבנאייג' בגביע הליגה. ב-30 בספטמבר הבקיע את שערו הראשון בניצחון 0–2 על ברנטפורד. בעונתו הראשונה בקבוצה הבקיע 20 שערים וסייע לווטפורד להעפיל לפרמייר ליג לאחר שמונה עונות. בעונתו הראשונה בפרמייר ליג הבקיע 15 שערים וסייע לקבוצה להישאר בליגה.

ב-31 בינואר 2017 חתם בצ'נצ'ום יטאי הסינית. חלק ממשכורתו השקיע איגהלו בבניית בית יתומים בשכונה בה גדל בלאגוס. ב-14 בפברואר 2019 חתם בשאנגחאי שנחווה. ב-31 בינואר 2020 הושאל עד לתום העונה למנצ'סטר יונייטד. ב-1 ביוני הגיעה מנצ'סטר יונייטד להסכם עם שאנגחאי שנחווה על הארכת חוזה ההשאלה של איגהלו עד ל-30 בינואר 2021.

## נבחרת ניגריה
ב-2009 שיחק איגהלו בנבחרת ניגריה עד גיל 20, וערך שלוש הופעות בהן לא כבש שער.

איגהלו זומן לראשונה לנבחרת ניגריה ב-2015, ואת שער הבכורה כבש במשחק מול צ'אד שהסתיים בתוצאה 0–2, במסגרת מוקדמות גביע אפריקה לאומות 2017, ב-13 ביוני של אותה שנה.

במשחקי ההעפלה לטורניר גביע אפריקה לאומות 2019 הבקיע איגהלו שבעה שערים. בטורניר עצמו שותף איגהלו בכל המשחקים, והבקיע נגד בורונדי בשלב הבתים, נגד קמרון בשלב שמינית הגמר, נגד אלג'יריה בחצי הגמר ונגד תוניסיה במשחק על המקום השלישי. עם סיום הטורניר הודיע איגהלו על פרישה מהנבחרת.

## קישורים חיצוניים

* 

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני יוליוס ברגר
קטגוריה:כדורגלני לין אוסלו
קטגוריה:כדורגלני אודינזה
קטגוריה:כדורגלני צ'זנה
קטגוריה:כדורגלני גרנדה
קטגוריה:כדורגלני ווטפורד
קטגוריה:כדורגלני צ'אנגצ'ון יאטאי
קטגוריה:כדורגלני שאנגחאי שנחווה
קטגוריה:כדורגלני מנצ'סטר יונייטד
קטגוריה:כדורגלני א-שבאב (דובאי)
קטגוריה:כדורגלני אל-הילאל
קטגוריה:כדורגלני אל-וחדה (מכה)
קטגוריה:כדורגלני נבחרת ניגריה
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:ספורטאים ניגרים בנורווגיה
קטגוריה:ספורטאים ניגרים באיטליה
קטגוריה:ספורטאים ניגרים בספרד
קטגוריה:ספורטאים ניגרים בסין
קטגוריה:ספורטאים ניגרים באנגליה
קטגוריה:ספורטאים ניגרים בערב הסעודית
קטגוריה:ניגרים שנולדו ב-1989
אויגן פולנסקי

**אויגן פולנסקי** (בפולנית: **Eugen Polanski**, נולד ב-17 במרץ 1986 בסוסנוביץ שבפולין) הוא כדורגלן עבר פולני ששיחק בעמדת הקשר ההגנתי ומאמן כדורגל, המאמן את קבוצת בורוסיה מנשנגלדבך.

פולנסקי ערך 19 הופעות במדי נבחרת פולין, והעביר את מרבית הקריירה בבונדסליגה.

## קריירת מועדונים
פולנסקי נולד בסוסנוביץ שבפולין בשם בוגוסלאב אויגן פולנסקי, ובילדותו היגר עם משפחתו לגרמניה. בגיל שמונה החל לשחק בילדים של בורוסיה מנשנגלדבך, שם גם עלה לבוגרים לאחר כעשור. בפברואר 2005 ערך את הופעת הבכורה שלו בבונדסליגה בהפסד 2-0 לורדר ברמן. זה היה משחקו היחיד של פולנסקי באותה עונה. את שערו הראשון הבקיע פולנסקי בתיקו 1-1 מול באייר לברקוזן בנובמבר 2005. בעונת 2006/07 פולנסקי ירד ליגה עם בורוסיה מנשנגלדבך, ונשאר בקבוצה בעונת 2007/08, אך מיעט לשחק. בתום עונה זו, עלתה בורוסיה מנשנגלדבך חזרה אל הבונדסליגה, ופולנסקי עבר לחטאפה מהלה ליגה הספרדית. פולנסקי שיחק עונה אחת בחטאפה, בה שיתף פעולה בקישור עם חאבייר קסקרו, וצבר 26 הופעות. הקבוצה ניצלה בקושי מירידה בעונת 2008/09. ביוני 2009 הושאל פולנסקי לשנה אחת למיינץ 05, ובהמשך ההשאלה הפכה לחוזה קבוע. פולנסקי היה אחד השחקנים היציבים בקבוצה, ושיחק בה שלוש עונות וחצי, בהן צבר 66 הופעות והבקיע שלושה שערים.

בפגרת החורף של עונת 2012/13 עבר פולנסקי להופנהיים, והשתלב מיד בקבוצה שהייתה בנויה על מערך התקפי מאוד אך פגיע בהגנה, עם קווין פולאנד, רוברטו פירמינו ואנתוני מודסט. פולנסקי שיחק במועדון עד ליולי 2018, אז פג חוזהו. בתחילת 2019, לאחר שלא חתם באף קבוצה, פרש פולנסקי ממשחק פעיל.

## קריירה בינלאומית
פולנסקי שיחק בנבחרות גרמניה השונות, וצבר 19 הופעות במדי נבחרת גרמניה בכדורגל עד גיל 21. עם זאת, בזכות שורשיו הפולניים, הוא יכול היה לבחור לשחק בנבחרת פולין והוא אכן נענה להזמנתו של מאמן נבחרת פולין פרנסישק סמודה. את הבכורה ערך במשחק ידידות מול נבחרת גאורגיה באוגוסט 2011. פולנסקי השתתף עם פולין ביורו 2012 אותו אירחה פולין, ופתח בכל שלושת משחקי הנבחרת בשלב הבתים, אך הנבחרת הודחה בשלב זה. בשנת 2014 ערך פולנסקי את הופעתו האחרונה במדי נבחרת פולין.

## קריירת אימון
לאחר פרישתו ממשחק פעיל, החל פולנסקי לעבור הכשרה בעוזר מאמן בפ.צ. סנט גאלן בשנת 2019. לאחר מכן בקיץ 2019 מונה פולאנסקי למאמן במחלקת הנוער של בורוסיה מנשנגלדבך. במאי 2022 מונה פולנסקי למאמן קבוצת המילואים של המועדון. בינואר 2024 האריך פולאנסקי את חוזהו כמאמן הראשי של בורוסיה מנשנגלדבך II עד קיץ 2026.

ב־15 בספטמבר 2025 פוטר ג'רארדו סאואנה, מאמן הקבוצה הבכירה של המועדון לאחר 10 משחקי בונדסליגה ללא ניצחון, ופולאנסקי מונה למאמן זמני במקומו. לאחר שיפור ניכר בתוצאות הקבוצה ב-18 בנובמבר 2025 מונה פולאנסקי למאמן קבוע בחוזה עד יוני 2028.

## קישורים חיצוניים

## הערות שוליים

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני בורוסיה מנשנגלדבך
קטגוריה:כדורגלני חטאפה
קטגוריה:כדורגלני מיינץ 05
קטגוריה:כדורגלני הופנהיים
קטגוריה:כדורגלני נבחרת פולין
קטגוריה:כדורגלני יורו 2012
קטגוריה:ספורטאים גרמנים בספרד
קטגוריה:ספורטאים פולנים בספרד
קטגוריה:גרמנים ממוצא פולני
קטגוריה:מאמני בורוסיה מנשנגלדבך
קטגוריה:מאמני כדורגל פולנים
קטגוריה:פולנים שנולדו ב-1986